[{"text_idx": "#000002", "text": "Academi Iechyd a Gofal Powys"}, {"text_idx": "#000003", "text": "Mae\u2019r Academi\u2019n rhan o fenter Cymru gyfan i wella cyfleoedd i ddatblygu, derbyn addysg a hyfforddiant ar draws y sector iechyd a gofal cymdeithasol. Mae ein gwaith ni\u2019n canolbwyntio\u2019n benodol ar y gweithlu ym Mhowys."}, {"text_idx": "#000005", "text": "Bydd yr Academi hefyd yn helpu i ddatblygu arweinwyr a\u2019r gweithlu, gan gynnwys gwirfoddolwyr a gofalwyr di-da\u0302l, sy\u2019n cynnig dulliau arloesol o ofal i\u2019n dinasyddion mewn ffordd amserol ac effeithiol."}, {"text_idx": "#000006", "text": "Bydd hyn yn adeiladu ar enw da astudiaeth gymhwysol ar draws meysydd arbenigol iechyd a gofal cymdeithasol, gan roi cyfle i ddysgwyr fagu sgiliau ac arbenigedd proffesiynol a chlinigol mewn amgylcheddau efelychu modern tra\u2019n astudio ochr yn ochr a\u0302 thimoedd a swyddogion proffesiynol aml-ddisgyblaethol eraill, gan felly gwneud cefnogaeth gan gymheiriaid a chydweithio\u2019n rhan annatod o\u2019r broses."}, {"text_idx": "#000007", "text": "Y nod yw rhoi\u2019r sgiliau a\u2019r hyder i weithlu iechyd a gofal cymdeithasol y sir i dynnu sylw at unrhyw beth sydd angen gwella o fewn eu meysydd, ac i wneud y gwelliannau hynny, gan fesur a dangos yr effaith a ga\u0302nt ar brofiadau cleifion."}, {"text_idx": "#000008", "text": "Bydd hyn yn helpu i ddatblygu arweinwyr ar draws y sector iechyd a gofal cymdeithasol ym Mhowys trwy fuddsoddi mewn arweinyddiaeth systemau ac ar y cyd trwy Academi Dysgu Dwys Arwain Trawsnewid Digidol Cymru."}, {"text_idx": "#000009", "text": "Bydd hyn yn canolbwyntio ar ddatblygu a darparu addysg a hyfforddiant i wirfoddolwyr a gofalwyr di-da\u0302l, fel craidd a rhan bwysig y gweithlu\u2019n gyffredinol. Bydd portffolio o ddatblygu sgiliau\u2019n cael eu cynnig."}, {"text_idx": "#000010", "text": "Bydd gofodau ffisegol yr Academi yn seiliedig ar fodel 'prif ganolfan a lloerennau'."}, {"text_idx": "#000012", "text": "Am wybodaeth bellach ar yr academi a\u2019i gwaith, cysylltwcha\u0302 ni. E-bost: powys.healthandcareacademy@wales.nhs.uk"}]